laion/Wikipedia-Exotic huggingface dataset:
Korporaal

Korporaal (ladina keelest corpus 'ihu') on väike nelinurkne aluslinik, mis laotatakse armulaualiturgia ajaks altarile ja mille peal pühitsetakse leiba ja veini. Kasutatakse roomakatoliku ja evangeelses luteri kirikus. Korporaal on 45–50 sentimeetrise küljepikkusega ruudukujuline valge linasest kangast lina, mille peale asetatakse armulauariistad. Linake kaunistatakse servades tikandiga või pitsiga. Kui korporaali ei kasutata, hoitakse seda kokkumurtuna ainult selleks mõeldud tugevdatud materjalist tasku bursa sees. Korporaal murtakse pärast kasutamist ristikujuliselt üheksaks kokku, et väikesed palakesed, mis võisid jääda pärast leiva murdmist ja karika puhastamist, ei läheks kaotsi, vaid jääksid korporaali sisse. Algselt ei tehtud vahet korporaali ja altarilina vahel. Erilist lina avaldamaks austust armulaua-andide vastu hakati kasutama alates 9. sajandist. Varasel keskajal oli korporaal mõõtmetelt palju suurem ja selle üks külg oli enne ja pärast armulauda pööratud üle korporaalile asetatud karika. Kui korporaali suurus 12. sajandi paiku vähenes, võeti karika katmiseks kasutusele teine kokkuvolditud linake, hilisem palla. Korporaali peetakse ajalooliselt vanimaks tekstiilesemeks kirikus. "Arhiivikoopia". Originaali arhiivikoopia seisuga 25. detsember 2019. Vaadatud 30. detsembril 2019.{{netiviide}}: CS1 hooldus: arhiivikoopia kasutusel pealkirjana (link) "M. Raabe. Altari- ja armulauatekstiilid. - Sulane 22". Originaali arhiivikoopia seisuga 29. detsember 2019. Vaadatud 30. detsembril 2019.
Linik

Linik on väike kaunistav lina või vaip, mis kuulub sisustus- ja tarbetekstiilide hulka. Võib olla kootud, heegeldatud, niblatud, kangast õmmeldud, punutud või mõnes muus tehnikas loodud. Ülekantud tähenduses võib linik tähendada igasugust katet. https://sonaveeb.ee/search/est-est/detail/linik/1[alaline kõdulink] https://www.eki.ee/dict/ekss/index.cgi?Q=linik&F=M
Chojna

Chojna (saksa Königsberg in der Neumark) on linn Poolas Lääne-Pomorze vojevoodkonnas Gryfino maakonnas, Chojna valla halduskeskus. Chojna asub Szczecinist umbes 54 km lõunas. Asulat on esmamainitud 1244. aastal, linnaõigused sai enne 1267. aastat. Kuni 1945. aastani oli Saksamaa koosseisus. Chojna Encyklopedia PWN
Połczyn-Zdrój

Połczyn-Zdrój (saksa Bad Polzin) on linn Poolas Lääne-Pomorze vojevoodkonnas Świdwini maakonnas, Połczyn-Zdrój valla halduskeskus. Połczyn-Zdrój asub Świdwinist umbes 22 km idas. Asulat on esmamainitud 1331. aastal, linnaõigused sai 1335. aastal. Kuni 1945. aastani oli linn Saksamaa koosseisus. Połczyn-Zdrój Encyklopedia PWN
Rogelio Funes Mori

Rogelio Gabriel Funes Mori (sündinud 5. märtsil 1991 Mendozas) on Argentina päritolu Mehhiko jalgpallur, kes mängib ründajana Mehhiko kõrgliiga klubis Monterrey ja Mehhiko jalgpallikoondises. Ta alustas profikarjääri 2009. aastal Argentina kõrgliiga klubis River Plate. 2013. aasta augustis liitus ta Portugali kõrgliiga klubiga Lissaboni Benfica. Benfica koosseisus pääses ta Portugali kõrgliiga hooajal 2013–14 väljakule vaid kahes mängus. Suurema osa ajast mängis ta Portugali esiliigas Lissaboni Benfica duubelmeeskonnas, kus lõi kokku 13 väravat. Hooajal 2014–15 mängis ta laenul Türgi kõrgliiga klubis Eskişehirspor. 2015. aasta juunis liitus ta Monterreyga. 2019. aastal tuli ta klubiga Mehhiko meistriks ja võitis samal aastal ka Lõuna-Ameerika klubide CONCACAF-i Meistrite Liiga. CONCACAF-i Meistrite Liiga võitis ta Monterreyga teist korda 2021. aastal. 2021. aasta Meistrite Liiga finaalis alistas Monterrey Funes Mori väravast 1:0 teise Mehhiko klubi, Club América. Lisaks valiti Funes Mori sel hooajal Meistrite Liiga parimaks mängijaks. Argentina jalgpallikoondises pidas Funes Mori 2012. aastal ühe kohtumise. 2020. aastal sai ta võimaluse hakata koondises esindama Mehhikot. Mehhiko jalgpallikoondises tegi ta debüüdi 4. juulil 2021 sõprusmängus Nigeeria vastu ja lõi selles mängus ka värava. Ta kuulus Mehhiko koondisse 2021. aasta CONCACAF Gold Cupil, kus ta lõi kolm väravat. Tema kaksikvend Ramiro Funes Mori on samuti jalgpallur. River Plate Primera B Nacional: 2011–12 Benfica Primeira Liga: 2013–14 Taça de Portugal: 2013–14 Taça da Liga: 2013–14 Monterrey Liga MX: Apertura 2019 Copa MX: Apertura 2017, 2019–20 CONCACAF-i Meistrite Liiga: 2019 https://www.transfermarkt.com/rogelio-funes-mori/nationalmannschaft/spieler/135082 (vaadatud 5.11.2021)
Orzysz

Orzysz (saksa Arys) on linn Poolas Warmia-Masuuria vojevoodkonnas Piszi maakonnas, Orzyszi valla halduskeskus. Linn asub Orzyszi järve ääres. Asula on rajatud 16. sajandil, linnaõigused sai 1725. aastal. Raudteeühendus alates 1906. aastast. Kuni 1945. aastani oli linn Saksamaa (Ida-Preisimaa) koosseisus. https://bdl.stat.gov.pl/api/v1/data/localities/by-unit/042815516024-0977806?var-id=1639616&format=jsonapi, vaadatud 6.10.2022. Orzysz Encyklopedia PWN
Vincent Janssen

Vincent Petrus Anna Sebastiaan Janssen (sündinud 15. juunil 1994 Heeschis) on Hollandi jalgpallur, kes mängib ründajana Belgia kõrgliigaklubis Antwerp. Ta alustas profikarjääri 2013. aastal Hollandi esiliigaklubis Almere City. 2015. aastal liitus ta Hollandi kõrgliigaklubiga AZ Alkmaar. Hooajal 2015–16 lõi ta Hollandi kõrgliigas 27 väravat, millega oli liiga suurim väravakütt. Samal hooajal valiti ta Hollandi jalgpalli aasta uustulnukaks. 2016. aasta juulis liitus Janssen 17 miljoni naelsterlingi eest Inglismaa Premier League'i klubiga Tottenham Hotspur, kellega sõlmis nelja-aastase lepingu. Esimese värava Inglismaa kõrgliigas lõi ta 29. oktoobril 2016 penaltist mängus Leicester City vastu. Hooajal 2017–18 mängis ta laenul Türgi kõrgliigaklubis Fenerbahçe. 2018. aasta suvel naasis ta Tottenham Hotspuri, kuid vigastuse tõttu sai ta terve hooaja 2018–19 jooksul kaasa teha vaid kolmes kohtumises. 2019. aasta juulis liitus ta Mehhiko kõrgliigaklubiga Monterrey. 2019/20. Apertura-hooajal tuli ta klubiga Mehhiko meistriks. 2021. aastal võitis ta klubiga CONCACAF-i Meistrite Liiga. Debüüdi Hollandi jalgpallikoondises tegi Janssen 2016. aastal. Oma teises koondisemängus 29. märtsil 2016 lõi ta Inglismaa vastu värava. Tema ema Annemarie Verstappen on endine ujuja. Monterrey Liga MX: Apertura 2019 Copa MX: 2019–20 CONCACAF-i Meistrite Liiga: 2021
Strumień

Strumień (saksa Schwarzwasser, tšehhi Strumeň) on linn Poolas Sileesia vojevoodkonnas Cieszyni maakonnas, Strumieńi valla halduskeskus. Asula on rajatud 13. sajandil, linnaõigused sai 1482. aastal. 1920. aastal läks Strumień Poola koosseisu. https://bdl.stat.gov.pl/api/v1/data/localities/by-unit/012414403114-0925258?var-id=1639616&format=jsonapi, vaadatud 6.10.2022. Strumień Encyklopedia PWN
W New York Union Square

W New York Union Square on 21-korruseline, 87 meetri kõrgune hoone, mis asub New Yorgis Manhattanil Union Square'i ristmikul (Park Avenue Southi ja 17th Streeti nurgal). Hoone projekteerisid arhitektid Albert D'Oench ja Joseph W. Yost beaux-arts'i stiilis. Hoone aadress on 50 Union Square East. Kui kõrghoone 1911. aastal valmis, sai selle nimeks Germania Life Insurance Company Building ja seal asus kindlustusettevõtte Germania Life Insurance Company peakorter. Kui kindlustusettevõte muutis nime, sai 1917. aastal hoone nimeks Guardian Life Insurance Company Building. Neljast lisakorrusest koosneva mansardjuurdeehitise projekteeris arhitektuuribüroo Skidmore, Owings & Merrill ja see valmis 1961. aastal. 1998. aastal kolis kindlustusettevõte majast välja ning hoonesse hakati rajama 250 numbritoaga hotelli, mida pidi hakkama pidama ettevõte Starwood. Kuid peagi hõivas hoone hoopis hotellikett W Hotels, kes nimetas maja W New York Union Square'iks ning tegi sellest 270 numbritoaga luksuslikku elustiili esindava hotelli, mis avati 2000. aasta detsembris. 2006. aastal müüdi hoone 285 miljoni dollari eest Dubai investeerimisettevõttele Istithmar World. W Hotels peab seal hotelli edasi, kuid mitmed hoones tegutsenud restoranid ja muud allettevõtmised on omanikku/rentnikku vahetanud. Kõrghoonest üle tee asub Everett Building.  W New York Union Square – pildid, videod ja helifailid Wikimedia Commonsis
Baborów

Baborów (saksa Bauerwitz) on linn Poolas Opole vojevoodkonnas Głubczyce maakonnas, Baborówi valla halduskeskus. Baborów asub Głubczycest ligi 12 km idakagus. Baborówit on esmamainitud 1296. aastal, linnaõigused sai 1340. aastal. 1575. aastal kaotas Baborów linnaõigused, kuid sai need 1718. aastal tagasi. Kuni 1945. aastani oli linn Saksamaa koosseisus. Baborów - Informacje dodatkowe Mapa Szukacz [https://encyklopedia.pwn.pl/haslo/Baborow;3873062.html Baborów Baborów Interia Ecyklopedia
FIDE nõukogu

FIDE nõukogu, varem FIDE presidendinõukogu, on Rahvusvahelise Maleföderatsiooni juhtorgan. FIDE presidendinõukogusse kuulusid president, asepresident, peasekretär, viitsepresidendid, varahoidja, auviitsepresidendid, maailmajaopresidendid ning valitsev maailmameister ja naiste maailmameister. 2018. aastal ümbervalitud presidendinõukokku kuulus 26 maletegelast, sealhulgas: president Arkadi Dvorkovitš asepresident Bachar Kouatly peasekretär Enyonam Sewa Fumey 12 viitsepresidenti (sealhulgas Akaki Iašvili, Julio Granda, Martha Fierro, Anastassija Sarokina, Nigel Short ja Ye Jiangchuan) varahoidja Zhu Chen neli auviitsepresidenti (sealhulgas Judit Polgár) neli maailmajaopresidenti (sealhulgas Euroopa regionaalne president Zurab Azmaipharašvili) valitsevad maailmameistrid Magnus Carlsen ja Ju Wenjun Bachar Kouatly Julio Granda Martha Fierro Anastassija Sarokina Nigel Short Ye Jiangchuan Judit Polgár Zurab Azmaipharašvili Zhu Chen Magnus Carlsen Ju Wenjun Presidendinõukogu istungeid peeti kord kvartalis. FIDE 2007. aasta teise kvartali presidendinõukogu istung toimus Tallinnas. Korralduse põhiraskus lasus Eesti Maleliidul. Sellel istungil vastu võetud otsustest puudutasid vahetult Eestit kaks: Tallinn sai loa kandideerida 2011. aastal maailma karikaturniiri ja 2016. aastal maleolümpia korraldajaks. FIDE presidendinõukogu, Tallinn 23.-24. juuni. maleliit.ee, 28. juuni 2007 Presidential Board. ratings.fide.com
Kolonowskie

Kolonowskie (saksa Colonnowska, vahel ka Kolonnowska, 1936–1945 Grafenweiler) on linn Poolas Opole vojevoodkonnas Strzelce Opolskie maakonnas, Kolonowskie valla halduskeskus. Kolonowskie asub Strzelce Opolskiest umbes ligi 18 km põhjakirdes ja Opolest umbes 33 km idas. Kuni 1945. aastani oli asula Saksamaa koosseisus. Alevi staatuse sai Kolonowskie 1956. aastal, linnaõigused 1973. aastal. https://bdl.stat.gov.pl/api/v1/data/localities/by-unit/031613211034-0965631?var-id=1639616&format=jsonapi, vaadatud 5.10.2022. Kolonowskie Encyklopedia PWN
Snæfellsnes

Snæfellsnes on Islandi lääneosas asuv poolsaar. Poolsaarel asub Snæfellsjökulli vulkaan.
Reykjanesskagi

Reykjanesskagi on Islandi edelaosas asuv poolsaar, millel asub Keflavíki rahvusvaheline lennujaam. Reykjanes
Tõrlivka

Tõrlivka (ukraina keeles Тирлівка) on küla Ukrainas Vinnõtsja oblastis Beršadi rajoonis. Elanike arv on 622.
Darwin

Darwin on mitme koha nimi (kõik allpool mainitud kohad on saanud nime Charles Darwini järgi): Darwin, linn USA-s California osariigis Inyo maakonnas Darwin, Austraalia Põhjaterritooriumi pealinn Darwin, linn Falklandi saartel Darwini vulkaan, vulkaan Galápagose saartel Darwini saar Darwini mägi (Andid), 2488-meetrine mägi Tulemaal Tšiilis Darwini mägi (California) Darwini mägi (Tasmaania) Darwini mäed (Andid) Darwini mäed (Antarktika) Darwini liustik (Antarktika) Darwini liustik (Keenia) Darwini meteoriidikraater Darwini tamm Charles Darwini rahvuspark Darwin on mitme tuntud isiku perekonnanimi: Charles Darwin, inglise looduseuurija (1809–1882) Erasmus Darwin, inglise luuletaja, teadlane ja arst (1731–1802) Darwini medal, Londoni Kuningliku Seltsi poolt bioloogiasaavutuste eest antav autasu Darwini auhind, "inimkonna genofondi parandamise" eest antav pila-auhind darvin, evolutsiooni mõõtühik Darwin (ESA), Euroopa Kosmoseagentuuri satelliidiprogramm Darwin (arvutimäng) Darwin (operatsioonisüsteem) Darwin (APL), keel arhitektuuri kirjeldamiseks arvutites Mount Darwin, linn Zimbabwes
Kępice

Kępice (kuni 1946. aastani Businko, kašuubi Hômer, saksa Hammermühle) on linn Poolas Pomorze vojevoodkonnas Słupski maakonnas, Kępice valla halduskeskus. Kępice asub Słupskist umbes 28 km lõunaedelas. Kuni 1945. aastani oli asula Saksamaa koosseisus. Linnaõigused sai Kępice 1967. aastal. Kępice Encyklopedia PWN
Bilõtšõn

Bilõtšõn (ukraina keeles Біличин) on küla Ukrainas Vinnõtsja oblastis Bari rajoonis. Pindala on 1,75 km². Elanike arv oli 2001. aastal 405.
Stepok (Andrušivka rajoon)

Stepok (ukraina keeles Степок) on küla Ukrainas Žõtomõri oblastis Andrušivka rajoonis. Elanike arv on 678.
Bari rajoon

Bari rajoon (ukraina keeles Барський район) on endine rajoon Ukrainas Vinnõtsja oblastis. 2018. aastal elas seal 51 444 inimest. Rajooni halduskeskus oli Bari linn. Rajoon moodustati 1923. aastal. 2020. aastal toimunud haldusreformi käigus liideti Bari rajoon Žmerõnka rajooniga. Adamivka Antonivka Balkõ Barok Bilõtšõn Borštši Havrõšivka Ivanivtsi Karõškiv Komarivtsi Košarõntsi Kuzmõntsi Kvitka Kõjanivka Lissove Luka-Barska Mankivtsi Marjanivka Mateikiv Mõtkõ Regentivka Semenkõ Sloboda-Gulivska Ševtšenka Šõpõnkõ Vereškõ
Enn Õunapuu

Enn Õunapuu (sündinud 6. aprillil 1949 Tallinnas) on eesti majandusteadlane. Ta on lõpetanud Tallinna 42. Keskkooli 8. klassi 1964, Tallinna 2. Keskkooli (Tallinna Reaalkool) 1967, TPI majandusteaduskonna majandusliku informatsiooni mehhaniseeritud töötlemise erialal 1973; TPI mittestatsionaarne aspirant 1981–84; TTÜ doktorant 1989–92. Doktorikraad, 1984, (juh) Leo Võhandu, Sotsiaal-majanduslike seoste selgitamise interaktiivsete statistiliste meetodite väljatöötamine, Eesti Teaduste Akadeemia. Majandusteaduste kandidaat 1984; dotsent 1989. TTÜs 1975. aastast: informatsioonitöötlemise kateedri laborant 1973, stažöör-õppejõud 1973–74, assistent 1974–75; arvutuskeskuse masinaülema asetäitja 1975–84; informatsioonitöötlemise kateedri tunnitasuline õppejõud 1975–77, 1979; raamatupidamise kateedri vanemõpetaja 1984–86, dotsent 1986–89; infotöötluse kateedri tunnitasuline õppejõud 1986–89, vanemteadur 1988–92; informaatikainstituudi dotsent 1992–2004; infosüsteemide õppetooli hoidja 1998–2004; infosüsteemide professor ja õppetooli juhataja 2004–2009; informaatikainstituudi infosüsteemide õppetooli vanemteadur 2010-2014, teadur 2014. aastast. Andmetöötlussüsteemide väljatöötamine, infosüsteemide planeerimise majanduslikud küsimused, internetil baseeruvad arvutisüsteemid ja elektronkaubandus. Avaldanud 38 teaduspublikatsiooni. Tema juhendamisel on kaitstud 29 magistri- ja doktoritööd. TTÜ majandusteaduskonna nõukogu liige, magistrieksami komisjoni liige; ELi Leonardo da Vinci projekti NETPRO täitja; CASE-koolituse käivitamise projektigrupi liige. Eesti Informaatikaseltsi asutajaliige, nõukogu liige; Eesti Infotehnoloogia Seltsi liige 2007. Ratsasport (meistrikandidaadi järk). Tallinna Tehnikaülikooli professorid läbi aegade. Tallinn: Tallinna Tehnikaülikool, 2008, lk. 517-518
Alberto Ascari

Alberto Ascari (13. juuli 1918 Milano – 26. mai 1955 Monza) oli itaalia autovõidusõitja, Vormel 1 klassi kahekordne maailmameister. Tema mootorisportlasest isa Antonio hukkus Pariisi lähedal asuval Montherly rajal, kui Alberto oli alles seitsmeaastane. Alberto enda karjäär sai alguse mootorratastel. Esimest korda võistles ta autoroolis 1940. aastal, kui osales Ferrariga Mille Miglia võidusõidul. Sõiduvõimalus avanes tänu sellele, et Ferrari juht Enzo Ferrari oli Alberto isa kunagine meeskonnakaaslane. Ascari pääses Vormel 1 auto rooli esmakordselt 1947. aastal, kui sari ei kandnud veel maailmameistrivõistluste nimetust, ning võitis paaril järgmisel hooajal mitu sõitu. 1950. aastal, kui Vormel 1 sai lõpuks MM-sarja staatuse, valiti Ascari Ferrari meeskonna esipiloodiks ja hooaega kroonis edetabeli 5. koht. 1951. aastal saavutas ta kaks esikohta ning tõusis hooaja lõpuks Juan Manuel Fangio järel kokkuvõttes teiseks. Järgmine aasta tõi reeglite muutuse, mis vähendas Vormel 1 autode mootori kubatuuri kahele liitrile. See sobis Ascarile, sest Ferraril oli hea mootor. Hooaja avaetapil, kus itaallane ei osalenud, saavutas võidu tema meeskonnakaaslane Piero Taruffi, kuid teistelt etappidelt tuli kuus esikohta ning Ascari tuli maailmameistriks. Võidukaks osutus ka järgmine aasta, mis tõi 3 esikohta ja teist korda maailmameistriks tuleku. 1954. aastal võistles ta nii Ferraril, Maseratil kui ka Lancial, kuid tulemused jäid kesiseks. Alles 1955. aasta alguses hakkasid Lancia meeskonnas tema tulemused paranema, kuid Monza ringrajal sportautoga peetud katsesõidul juhtunud avarii nõudis Ascari elu. Isa ja poja surmal oli mõndagi ühist: mõlemad hukkusid 26. kuupäeval 36 aasta vanusena, mõlema avarii leidis aset raja viimases vasakkurvis ning vaid neli päeva pärast kergemat, vigastusteta lõppenud avariid. Maailmameister 1952 ja 1953 MM-l osales 1950–1954 Grand Prix Starte: 31 Etapivõite: 13 (Saksamaa GP 1951, Itaalia GP 1951, Belgia GP 1952, Prantsusmaa GP 1952, Suurbritannia GP 1952, Saksamaa GP 1952, Hollandi GP 1952, Itaalia GP 1952, Argentina GP 1953, Hollandi GP 1953, Belgia GP 1953, Suurbritannia GP 1953, Šveitsi GP 1953) Parimaid stardikohti: 14 Punkte: 139 Kiireimad ringid: 13 Autod: Ferrari (1950–1954), Maserati (1954), Lancia (1954) Ascari Vormel 1 kuulsuste hallis Alberto Ascari Formula1 History and Statistics andmebaasis (www.4mula1.ro) (inglise keeles)
Bar (Vinnõtsja oblast)

Bar on linn Ukrainas Vinnõtsja oblastis, Bari rajooni keskus. Asub Rivi jõe ääres. Linnas on umbes 16 000 elanikku. 15. sajandist on asulat mainitud nime all Riv (Rov). Praeguse nime sai kuninganna Bona Sforzalt 1537. aastal. 1672–1674 ja 1675–1699 kuulus Osmanite riiki. 1768. aastal loodi linnas Bari konföderatsioon.
Brusy

Brusy (saksa Bruß, kašuubi Brusë) on linn Poolas Pomorze vojevoodkonnas Chojnice maakonnas, Brusy valla halduskeskus. Brusy asub Chojnicest umbes 24 km põhjakirdes. Brusy sai linnaõigused 1. jaanuaril 1988. Miasto Brusy obchodzi XX rocznicę nadania praw miejskich Miasto i Gmina Brusy
Biebrich

Biebrich on Wiesbadeni linnaosa. Biebrich liideti Wiesbadeniga 1. oktoobril 1926.
Miguel Layún

Miguel Arturo Layún Prado (sündinud 25. juunil 1988 Córdobas) on endine Mehhiko jalgpallur (kaitsja ja poolkaitsja). Ta alustas profikarjääri 2006. aastal Mehhiko kõrgliigaklubis Veracruz. Aastatel 2010–2014 mängis ta Mehhiko kõrgliigas Club América ridades, kellega tuli kahel korral Mehhiko meistriks. Klubikarjääri jooksul mängis väljaspool Mehhikot veel Itaalia kõrgliigaklubis Atalanta (2009–2010), Inglismaa klubis Watford, Portugali kõrgliigaklubis Porto ning Hispaania kõrgliigaklubides Sevilla ja Villarreal. 2019. aasta jaanuaris liitus ta Mehhiko kõrgliigaklubiga Monterrey. Ta tuli klubiga 2019. aastal Mehhiko meistriks ja Põhja-Ameerika klubide meistriks. 2021. aasta juunis naasis Layún Américasse. 2023. aasta detsembris tuli ta Américaga Mehhiko meistriks, mis oli Layúnile neljandaks Mehhiko meistritiitliks ja kolmandaks Américaga. 17. detsembril 2023 peetud Mehhiko meistrivõistluste finaali teine mängu Tigres UANL-i vastu jäi Layúni viimaseks mänguks jalgpallurina, kuna juba sama aasta oktoobris oli ta teatanud jalgpallurikarjääri lõpetamisest. Debüüdi Mehhiko jalgpallikoondises tegi Layún 2013. aasta CONCACAF Gold Cupi teises alagrupimängus Kanada vastu. Koondisekarjääri esimese värava lõi ta 28. mail 2014 sõprusmängus Iisraeli vastu. Ta kuulus Mehhiko koondisse veel ka 2014. aasta maailmameistrivõistlustel, 2015. aasta CONCACAF Gold Cupil, 2016. aasta Copa América Centenariol, 2017. aasta FIFA konföderatsioonide karikaturniiril ja 2018. aasta maailmameistrivõistlustel. Mehhiko koondises mängis ta aastatel 2013–2020 kokku 71 korda ja lõi kuus väravat. América Liga MX (3): Clausura 2013, Apertura 2014, Apertura 2023 Porto Primeira Liga (1): 2017–18 Monterrey Liga MX (1): Apertura 2019 Copa MX (1): 2019–20 CONCACAF-i Meistrite Liiga (2): 2019, 2021 "América defender Miguel Layún announces retirement". Diario AS. 8. oktoober 2023.  Miguel Layún – pildid, videod ja helifailid Wikimedia Commonsis
Żukowo

Żukowo (kašuubi Żukòwò, saksa Zuckau) on linn Poolas Pomorze vojevoodkonnas Kartuzy maakonnas, Żukowo valla halduskeskus. Żukowo asub Kartuzyst umbes 11 km idas ja Gdański kesklinnast ligikaudu 30 km idas. Żukowo sai linnaõigused 1. jaanuaril 1989. Dwadzieścia lat miasta Żukowa Express Kaszubski, 13. veebruar 2009
Nowy Dwór Gdański

Nowy Dwór Gdański (saksa Tiegenhof) on linn Poolas Pomorze vojevoodkonnas, Nowy Dwór Gdański maakonna ja Nowy Dwór Gdański valla halduskeskus. Nowy Dwór Gdański asub Gdański kesklinnast umbes 37 km lääneedelas. Asula on rajatud 1570. aastal, 1772. aastal läks Esimese Poola jagamise tulemusel Preisi kuningriigi võimu alla. Linnaõigused sai 1880. aastal. Kuulus aastatel 1920–1939 Danzigi vabalinna koosseisu. Teises maailmasõjas hävis ligi 50% linna hoonetest. 1945. aastal läks linn Poolale. Nowy Dwór Gdański Encyklopedia PWN
Matti Ahde

Matti Allan Ahde (23. detsember 1945 Oulu – 20. detsember 2019 Helsingi) oli Soome poliitik, kes kuulus Soome Sostiaaldemokraatlikku Parteisse. Ahde oli Eduskunna liige aastatel 1970–1990 ja 2003–2011, samuti 8. maist 1987 kuni 1. veebruarini 1989 Eduskunna esimees. Ta oli 19. veebruarist 1982 kuni 30. septembrini 1983 Soome siseminister ja Soome keskkonnaminister 6. maist 1983 kuni 30. aprillini 1987. SDP:n pitkäaikainen kansanedustaja Matti Ahde on kuollut – Eduskunnassa pidettiin hiljainen hetki Yle Uutiset, 20. detsember 2019 National Legislatures F - J World Leaders Index Hallituksen tiedot ja kokoonpano : 63. Sorsa IV | 6.5.1983 - 30.4.1987 Valtioneuvosto Finland. Ministries, etc. rulers.org
Kari Rajamäki

Kari Juhani Rajamäki (sündinud 15. oktoobril 1948 Anjala vallas (praegu Anjalankoski)) on Soome poliitik, kes kuulub Soome Sotsiaaldemokraatlikku Parteisse. Ta oli Eduskunna liige 26. märtsist 1983 kuni 21. aprillini 2015. Kari Rajamäki oli Soome siseminister 17. aprillist 2003 kuni 19. aprillini 2007. Kari Rajamäki Eduskunta Finland. Ministries, etc. rulers.org
Piemontekeelne Vikipeedia

Piemontekeelne Vikipeedia (piemonte keeles Wikipedia an lenga piemontèisa) on Vikipeedia piemontekeelne versioon. Piemontekeelne Vikipeedia sai alguse 27. märtsil 2006. Seal on 68 896 artiklit, millega see on artiklite arvult 91. keeleversioon, ja 104 642 lehekülge. Seal on 28 392 registreeritud kasutajat (kellest aktiivseid on 51) ja 4 administraatorit. 72% piemontekeelse Vikipeedia artiklitest on bottide loodud. All Wikipedias ordered by number of articles Piemontekeelne Vikipeedia
Tú alfagra land mítt

Tú alfagra land mítt ('Sina, minu ilusaim maa') on Fääri saarte rahvushümn. Hümni sõnade autor on Símun av Skarði, viisi autor on Petur Alberg.
Nõo Muusikakool

Nõo Muusikakool kinnitati muusika õppeasutusena 1. augustil 1972. Enne seda õpetati muusikat Nõo Põhikooli muusikaklassides. Aastatel 1968–1972 oli Nõos Elva Lastemuusikakooli filiaal, sest iseseisva muusikakooli loomiseks oli vaja vähemalt 51 õpilast. 1. septembril 1972. aastal täitus 51 õpilase kriteerium ning tänu selleaegsele Nõo Põhikooli direktorile Kalju Aigrole alustas Nõo Lastemuusikakool tööd nii eraldi hoones kui ka põhikoolis. Personali kuulusid kolm klaveriõpetajat, kaks akordioniõpetajat ja muusikakooli direktor. Aastatel 1976–1991 tegutses koolis puhkpillisosakond, kus sai õppida klarnetit, saksofoni ja metsasarve. 1978. aastal tehti muusikakooli hoonele kapitaalremont, klassidele lisati vaheseinad ja kõiki tunde sai hakata läbi viima ainult muusikakoolis. 1988. aastal lisandus Nõo Lastemuusikakoolile Ilmatsalu filiaal, mis tegutses 1993. aastani. Alates 1991. aasta veebruarist kannab kool Nõo Muusikakooli nime. 1996. aastal lisandus muusikakooli kitarriklass ning aastatel 1998–2003 sai koolis õppida ka laulmist. 2004. aastal lisandusid viiuliklass ja klassikalise kitarri klass. 2005. aastal alustati pärast pausi taas plokkflöödi õpetamisega. 2006. aastal alustas koolis eelklass ja 2007. aastal vabaklass, kus oli võimalik õppida flööti. 2009. aastal lisandus saksofoni ja 2010. aastal tšello õppimise võimalus. Alates 1. septembrist 2015 jätkas Nõo Muusikakool tegevust uues hoones, mille projekteeris arhitekt Juhan Kutti. Projekti koostamisest uue hoone valmimiseni kulus kümme aastat. 1972–2004 Ilmar Oona 2004–2018 Ailen Soe 2018 Margit Keeman (kt) alates 2018 Kätlin Virgo "Nõo muusikakool". 2019. Vaadatud 30.12.2019. Pensa, Milvi. Nõo Muusikakooli uus direktor Kätlin Virgo. Nõo Valla Leht, 15. september 2018.